open-index/open-wikipedia-markdown huggingface dataset:
Henrieta Kecerová

**Henrieta Kecerová** (* 14. júl 1973, Košice) je slovenská herečka. Od roku 1991 členka činohry košického Národného, respektíve Štátneho divadla; je vydatá, má dcéru a žije vo svojom rodnom meste.

## Vzdelanie
Absolvovala štúdium na Konzervatóriu v Košiciach v rámci hudobno-dramatického umenia.

## Filmografia
; Film
* 2015: *Čistič* (r. P. Bebjak)
* 2018: *Šepoty* (r. J. Rusnák)
* 2019: *Anežka* (r. A. Šoltés) • krátky film

; TV
* 1989: *Rentabilita* (r. J. Chlebík)
* 1993: *Vodníkova svadba* (r. J. Poljaček) • rozprávka
* 1994: *Otec* (r. J. Poljaček)
* 1999: *Zločin* (r. J. Zeman) • 2-dielna miniséria
* 1999: *Kráľovská hra* (r. M. Hollý, ml.)
* 2000: *Ako divé husi* (r. M. Ťapák) • trilógia
* 2000: *Fragmenty z malomesta* (r. P. Mikulík)
* 2007: *[[Mafstory]]* (r. I. Predmerský / K. Vosátko) • sitkom
* 2009: *[[Odsúdené]]* (r. R. Šveda / P. Bebjak / A. Vlk / L. Hanulák) • seriál
* 2009: *[[Ordinácia v ružovej záhrade]]* (r. M. Ferencová / R. Valentko) • seriál
* 2011: *[[Aféry]]* (r. P. Bebjak / G. Dezorz / R. Fabián) • seriál
* 2011: *[[Nevinní (seriál)|Nevinní]]* (r. P. Bebjak / R. Švéda) • seriál
* 2014: *[[Chlapi neplačú]]* (r. V. Fischer / V, Balko / M. Libovič) • seriál
* 2019: *[[Záchranári (seriál)|Záchranári]]* (r. A. Vlk) • seriál

* 2019: *[[Za sklom (seriál)|Za sklom]]* (r. P. Bebjak / R. Švéda / M. Blaško) • seriál
* 2022: *[[Prokurátorka (seriál)|Prokurátorka]]* (r. P. Soukup) • seriál

; Iné výskyty
* 1996: „Small Roulette“ (r. P. Hrabinský) • hudobný videoklip

## Dabing
* 2002 – 2003: *[[Sladká Valentína]]* – Beatriz Carreño
* 2004: *[[Divoška Anastázia]]* – Violeta

## Pedagogická činnosť
V rokoch 1993 až 2000 vyučovala Literárno – dramatický odbor na Základnej umeleckej škole.

## Ocenenia

## Poznámky


## Referencie

## Externé odkazy

* ''Henrieta Kecerová'' na stránkach ND Košice
* ''Henrieta Kecerová'' v databáze DÚ Bratislava 
* ''Henrieta Kecerová'' v databáze SFÚ  
* ''Henrieta Kecerová'' na portáli ČSFD
* ''Henrieta Kecerová'' na portáli FDb
* ''Henrieta Kecerová'' na portáli IMDb
* ''Henrieta Kecerová'' na DabingForum.sk

Kategória:Osobnosti z Košíc
Kategória:Slovenské filmové herečky
Kategória:Slovenské televízne herečky
Kategória:Slovenské divadelné herečky
Kategória:Slovenské rozhlasové herečky
Kategória:Slovenské dabingové herečky
Kategória:Členovia Národného divadla Košice
Pyramída Nubcheperreho Antefa

**Pyramída Nubcheperreho Antefa** je kráľovská hrobka, ktorá leží na území kráľovského pohrebiska 17. dynastie v lokalite Dra Abú en-Naga, neďaleko Karnaku v Egypte.

Pyramídu postavil faraón Nubcheperre Antef,  panovník hornoegyptskej 17. dynastie (okolo 1630–1540 pred Kr.), vládnucej z Vasetu (). Dnes je takmer zničená. Mala príkrejšie steny, ktoré boli omietnuté a natreté na bielo. V chodbe vedúcej do podzemných priestorov sa našiel fragment sochy neznámeho panovníka, ktorý pravdepodobne pochádza až z obdobia 18. dynastie. Pohrebná komora pod pyramídou je vytesaná do skalného masívu. Pred pyramídou ešte koncom 19. storočia stáli dva menšie obelisky s kráľovskými menami. Podľa opisu miestnych obyvateľov, ktorí objavili hrobku v roku 1827 a našli ju pravdepodobne v stave z obdobia 20. dynastie, bola v komore nájdená múmia kráľa. Tá bola uložená v rakve a následne v sarkofágu, vytesaného na mieste zo skaly. Okolo tela bola nájdená pohrebná výbava, napr. luky so šípmi alebo zlaté insígnie. Význam pyramídy spočíva v tom, že je prvou bezpečne identifikovanou hrobkou z obdobia 17. dynastie.

Mariette zbežne skúmal okolie pyramídy, nezaznamenal však jej pozostatky. Bol to on, kto rozhodol odviesť obelisky stojace pred pyramídou do Káhiry, počas dopravy po Níle však oba vďaka nehode klesli na riečne dno. Od konca roku 1991 nekropolu v Dra Abú en-Naga úspešne skúma misia Nemeckého archeologického inštitútu pod vedením Daniela Poltza. Objavili ďalšie tri alebo štyri podobné hrobky vytesané do skaly, nad ktorými sa týčia kopy nepálených tehál, čo môžu byť pozostatky ďalších pyramíd z rovnakého obdobia.

## Referencie

## Literatúra
* 
* 
* 

## Pozri aj
* Zoznam egyptských pyramíd
* Lepsiusov zoznam pyramíd

## Externé odkazy
* *[http://www.dainst.org/index_55_en.html Dra' Abu el-Naga/Western Thebes] *, kapitola „Current Work“, odsek „Area H“ – článok o najnovších nálezoch Nemeckého archeologického inštitútu  v oblasti, , dost. 

Kategória:Pyramídy v Egypte
Vogézy (pohorie)

**Vogézy** () sú pohorie vo východnom Francúzsku, rozprestierajúce sa na západe údolia rieky Rýn smerom na severovýchod, od Belfortu po Saverne. Geograficky sa celé pohorie nachádza vo Francúzsku, od Schwarzwaldu ho oddeľuje priesmyk Col de Saverne. Geologicky však Vogézy a Schwarzwald tvoria jednu oblasť.

## Členenie
Zo SSV na JJZ predĺžený masív Vogéz massif sa delí z juhu na sever na: 
* Vysoké Vogézy (*Hautes Vosges*), sa nachádzajú v južnej časti pohoria od Belfortu po údolie Bruche. Zaoblené vrcholy Vysokých Vogéz sa označujú po francúzsky *ballons* (balóny). 
* pieskovcové Vogézy (dlhé okolo 50 km), sa nachádzajú medzi permskou panvou Saint-Die a zahŕňajú devónsko-karbónske vulkanické masívy Schirmeck-Moyenmoutier a Col de Saverne.
* Nízke Vogézy (dlhé okolo 50 km), sa nachádzajú medzi Col de Saverne a prameňom Lauter. 

Najvyššia oblasť pohoria s vrcholmi nad 1000 m sa niekedy označuje ako Stredné Vogézy. Najvyššie vrcholy sa nachádzajú vo Vysokých Vogézach a sú to: Grand Ballon (dávnejšie označovaný aj *Ballon de Guebwiller* alebo Ballon de Murbach) vysoký 1424 m. Ďalšími vrcholmi sú Storckenkopf (), Hohneck () a Ballon d'Alsace ().

## Podnebie
Rozdielny úhrn zrážok na východnej a západnej strane má vplyv na klímu. Zatiaľ čo v najvlhších oblastiach padne ročne až 2000 mm zrážok, v suchších oblastiach je výdatnosť zrážok iba 500 mm. Prevládajú západné a juhozápadné vetry. Na východných svahoch dozrieva vinič do nadmorskej výšky okolo  Západné svahy Vogéz (v Alsasku) je Ill. Východné svahy na Lotrinskej strane odvodňujú rieky Moselle, Meurthe a Sarre. Rastú tu jedle, buky a javory. Lúky sú často poľnohospodársky využívané ako pastviny pre dobytok.

Najmä na Alsaskej (východnej) strane sa nachádza mnoho zrúcanín hradov.

## Geológia
Z geologického hľadiska možno Vogézy rozdeliť na 3 časti: severné Vogézy, centrálne Vogézy a juhovogézsku panvu.

V južnej a strednej časti Vogéz, hlavne vo Vysokých Vogézach sa nachádzajú horniny staršieho karbónskeho horstva, ktoré vzniklo počas hercýnskeho vrásnenia. Už v perme však bolo pohorie značne zerodované a zarovnané. Bežnými horninami sú granitoidy a ruly ale i vulkanity. V oblastiach, ktoré nepostihla výrazná ľadovcová činnosť sú zachované aj permské a triasové pieskovce, dosahujúce miestami hrúbku okolo 500 m. Práve triasové červené pieskovce  dali pohoriu meno. V Nízkych Vogézach majú pieskovce premenlivú hrúbku okolo 300 až 600 m. V štvrtohorách postihlo oblasť zaľadnenie, nachádzajú sa tu morény, balvany privlečené ľadovcom a vyhladené balvany, ktoré potvrdzujú prítomnosť horských ľadovcov.

## Zdroj

## Iné projekty

Kategória:Pohoria vo Francúzsku
Kategória:Hercýnske vrásnenie
Telsen (mesto)

**Telsen** je mestečko nachádzajúce sa v provincii Chubut v Argentíne. Je sídlom departmentu Telsen. Je vzdialené od hlavného mesta provincie Rawson asi . Pri sčítaní ľudu v roku 2010 malo mesto 544 obyvateľov.

## Dejiny
Mesto založil 9. decembra 1898 Juan Morley. 

## Referencie

## Iné projekty

Kategória:Mestá v provincii Chubut
Mestská hromadná doprava v Česku

right|thumb|Mapa zobrazujúca jednotlivé prevádzky

**Mestská hromadná doprava v Česku** je tvorená pražským metrom, siedmimi električkovými, trinástimi trolejbusovými a mnohými autobusovými prevádzkami. Je možné sem započítať aj niekoľko minibusových a skibusových prevádzok, vybrané lanové dráhy (Karlovy Vary, Mariánské Lázně a Praha) a niektoré mestské a prímestské železničné úseky (v Prahe tzv. Metropolitní dopravní linie a tangenciální městská linka). Doplnkový význam má mestská vodná doprava, napríklad tri prievozy v Prahe a doprava na brnianskej priehradnej nádrži.

Od polovice 90. rokov 20. storočia mestská hromadná doprava jednotlivých miest postupne splýva s prímestskou a regionálnou dopravou v rámci integrovaných dopravných systémov. Súčasne dochádza k prepájaniu systému hromadnej dopravy s verejnou a súkromnou nehromadnou dopravou, napríklad prostredníctvom parkovísk P+R.

Kategória:Doprava v Česku
Ronald Rivest

**Ronald Linn Rivest** (* 1947, Schenectady, New York, USA) je americký informatik. Profesor informatiky na Massachusetts Institute of Technology. Zaoberá sa najmä kryptológiou a informačnou bezpečnosťou. Je nositeľom Turingovej ceny.

## Práca

Rivest je spolutvorcom šifrovacieho algoritmu RSA (spolu s Adim Shamirom a Leonardom Adlemanom), vynálezcom symetrických šifrovacích algoritmov RC2, RC4 a RC5 a spoluvynálezcom RC6. "RC" v názvoch týchto algoritmov znamená *Rivest Cipher (Rivestova šifra)*, prípadne *Ron's code (Ronov kód)*. Šifra RC3 bola prelomená, podobne algoritmus RC1 nikdy nebol publikovaný. 

Je tiež autorom kryptografických hašovacích funkcií MD2, MD4, MD5 a MD6.

V roku 2006 publikoval svoj volebný systém ThreeBallot, ktorý umožňuje voličovi ubezpečiť sa, že jeho hlas bol započítaný, na druhej strane však neobmedzuje súkromie voliča. 

Ronald Rivest je tiež spoluautorom učebnice algoritmov *[[Introduction to Algorithms]] (Úvod do algoritmov)*.

## Ocenenia

Ronald Rivest je držiteľom viacerých významných vedeckých ocenení, pravdepodobne najvýznamnejším z nich je Turingova cena, ktorú získal v roku 2002 spolu s Adim Shamirom a Leonardom Adlemanom za šifrovanie pomocou verejného kľúča.

## Iné projekty

## Externé odkazy
* Osobná stránka Ronalda Rivesta na MIT 
* Článok  o volebnom systéme ThreeBallot 
* Zoznam publikácií  Ronalda Rivesta na DBLP 

Kategória:Informatici USA
Kategória:Kryptografi
Kategória:Držitelia Turingovej ceny
Kategória:Absolventi Stanford University
Kategória:Absolventi Yale University
Kategória:Osobnosti zo štátu New York
František Výrostko

Doc. Mgr. art. **František Výrostko** (* 14. máj 1954, Valaliky - časť Buzice okres Košice-okolie) je slovenský herec, dabér a pedagóg. Jeho syn František je kontrabasista, hudobný skladateľ a herec .

## Zo života
V roku 1976 absolvoval štúdium na VŠMU v Bratislave. Odvtedy pôsobil v Slovenskom komornom divadle v Martine až do roku 1992. Od roku 1993 pôsobí opäť až do súčasnosti v SKD. V roku 2008 sa stal jeho riaditeľom. Pôsobí aj ako pedagóg na Fakulte dramatických umení na Akadémii umení v Banskej Bystrici. Spolupracoval aj s Divadlom Jozefa Gregora Tajovského vo Zvolene a divadlom Nová scéna, kde účinkoval v predstavení Na skle maľované. Pôsobí aj v dabingu (najmä pre RTVS). V druhej polovici 80. rokov moderoval detskú reláciu ''Poďte s nami''. Od roku 2008 sa po výberovom konaní stal riaditeľom Slovenského komorného divadla.

## Filmografia
* 1980: Živá voda
* 1980: Návrat kráľovho muža (inscenácia)
* 1981: Vták nociar
* 1985: Tretí šarkan
* 1986: Chlap v dome (TV seriál)
* 1990: Keď hviezdy boli červené
* 2014: Kolonáda (TV seriál)

## Ocenenia
* Cena Literárneho fondu za postavu Tartuffa v inscenácii Tartuffe  

## Referencie

## Externé odkazy
* Profil - Divadelný ústav, theatre.sk 
* Csfd.cz
* Portrét, relácia TA3
* Fero Výrostko: Rodičia ma naučili tešiť sa z každej roboty, myturiec.sme.sk

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí televízni moderátori
Kategória:Slovenskí pedagógovia
Kategória:Absolventi Vysokej školy múzických umení
Kategória:Členovia Slovenského komorného divadla
Kategória:Členovia Divadla Jozefa Gregora Tajovského
Kategória:Nová scéna
Kategória:Riaditelia divadiel na Slovensku
Kategória:Poslanci Žilinského samosprávneho kraja
Kategória:Osobnosti z Valalík
Kategória:Cena Literárneho fondu
Vánok

**Vánok** je prvý stupeň Beaufortovej stupnice sily vetra. Odpovedá rýchlosti 0,3 až 1,5 m.s-1 resp. 1 až 5 km.h-1. 

Rozpoznávacie znaky na pevnine: smer vetra sa dá väčšinou rozoznať iba podľa pohybu dymu, pretože vietor je tak slabý, že väčšinou neúčinkuje na bežné veterné smerovky.

## Iné projekty

Kategória:Vietor
Oscar Zariski

**Oscar Zariski**, rodným menom *Ošer Zarickij* (* 24. apríl 1899, Kobryn, Bielorusko (vtedy Poľsko) - † 4. júl 1986, Brookline, Massachusetts, USA) bol matematik židovského pôvodu narodený v Poľsku (dnešnom Bielorusku), ktorý neskôr emigroval do USA.  

Bol jedným z najvplyvnejších algebraických geometrov 20. storočia. V roku 1981 dostal Wolfovu cenu za matematiku (spolu s Larsom Ahlforsom).

Kategória:Nositelia Wolfovej ceny za matematiku
Kategória:Poľskí matematici
Kategória:Bieloruskí matematici
Kategória:Matematici USA
Kategória:Členovia American Philosophical Society
Kategória:Matematici židovského pôvodu
Kategória:Osobnosti USA židovského pôvodu
Las Plumas

**Las Plumas** je obec v argentínskej provincii Chubut v Patagónii. Je administratívnym centrom departmentu Mártires. V roku 1991 mala obec 341 obyvateľov. Pri sčítaní ľudu v roku 2001 tu už žilo 605 ľudí. Podľa sčítania ľudu v roku 2010 žilo v Las Plumas už iba 480 obyvateľov. Obec bola založená v roku 1921.

## Referencie

## Externé odkazy
* Las Plumas 
* Provincia Chubut 

Kategória:Mestá v provincii Chubut
Komplexná analýza

[right|thumb|Vizualizácia komplexnej funkcie
''f''(''x'')=(''x''<sup>2</sup>-1)(''x''-2-''i'')<sup>2</sup>/(''x''<sup>2</sup>+2+2''i''). [Odtieň je daný argumentom a jas absolútnou hodnotou funkčnej hodnoty v danom bode komplexnej roviny.]]

**Komplexná analýza** alebo **teória funkcií komplexnej premennej** alebo **teória funkcií** je oblasť matematiky (presnejšie matematickej analýzy), ktorá študuje funkcie definované v obore komplexných čísel. Komplexná analýza má praktické použitie vo viacerých oblastiach matematiky, napríklad v teórii čísel a aplikovanej matematike, ale aj vo fyzike.

Zvláštnym predmetom záujmu komplexnej analýzy sú analytické funkcie komplexnej premennej (alebo, všeobecnejšie, meromorfné funkcie). Keďže reálna aj imaginárna zložka ľubovoľnej analytickej funkcie vyhovuje Laplaceovej rovnici, je komplexná analýza aplikovateľná na dvojrozmerné problémy vo fyzike.

## Dejiny

[right|thumb|[Mandelbrotova množina, príklad komplexného fraktálu]]

Komplexná analýza je jedným z klasických odvetví matematiky s koreňmi v 19. storočí a neskoršom 18. storočí. Pri jej vzniku a formovaní zohrávali rozhodujúcu úlohu mená ako Leonhard Euler, Carl Friedrich Gauss, Bernhard Riemann, Augustin Louis Cauchy, či Karl Weierstrass. Komplexná analýza, a najmä teória konformných zobrazení bola vždy známa množstvom praktických aplikácií vo fyzike, ale aj analytickej teórii čísel. V súčasnosti sa komplexná analýza stala značne populárnou najmä vďaka vzniku komplexnej dynamiky a počítačových vizualizácií komplexných fraktálov, ktoré vzniknú iteráciou holomorfných funkcií. Najznámejším príkladom komplexného fraktálu je Mandelbrotova množina. Medzi moderné aplikácie komplexnej analýzy patrí jej použitie v teórii strún.

## Komplexné funkcie

Komplexná funkcia je funkcia, v ktorých sú aj nezávislá, aj závislá premenná komplexné čísla. Presnejšie, komplexná funkcia je funkcia, ktorej definičný obor Ω je podmnožinou roviny komplexných čísel, a taktiež aj jej obor hodnôt je podmnožinou roviny komplexných čísel.

Nezávislá, ako aj závislá premenná ľubovoľnej komplexnej funkcie môže byť rozdelená na reálnu a imaginárnu zložku nasledovne:

: z = x + iy\, a
: w = f(z) = u(x,y) + iv(x,y)\,
: kde x,y \in \mathbb{R}\, a u(x,y), v(x,y)\, sú reálne funkcie.

Inými slovami, komponenty funkcie *f*(*z*),

: u = u(x,y)\, a
: v = v(x,y),\,

môžu byť interpretované ako dve reálne funkcie dvoch reálnych premenných, *x* a *y*.

Základné koncepty komplexnej analýzy sa často zavádzajú ako zovšeobecnenia elementárnych reálnych funkcií, ako napríklad exponenciálnych funkcií, logaritmov, či goniometrických funkcií do oboru komplexných čísel.

## Zdroj

* 

## Externé odkazy

* Učebnica komplexnej analýzy (*George Cain: Complex Analysis*) 
* Stránka kurzu komplexnej analýzy (autor: Douglas N. Arnold) 

Kategória:Matematická analýza
Skywarn Europe

**Skywarn Europe** je európska nekomerčná experimentálna sieť dobrovoľných pozorovateľov počasia s cieľom informovať obyvateľstvo o extrémnych poveternostných udalostiach. Je vytvorená podľa vzoru už dávnejšie etablovaného systému Skywarn z USA.

## Skywarn CzechoSlovak
Skywarn CzechoSlovak je česká a slovenská časť projektu. 23.7.2009 bol pri príležitosti silných búrok  predpovedací systém rozčlenený na okresy. Mapky boli taktiež rozdelené podľa rizika výskytu búrok a podľa pravdepodobnosti výskytu. Prvým veľkým úspechom Skywarnu CzechoSlovak bola predpoveď veternej búrky Kyrill v noci z 18. na 19.1.2007. 

## Externé odkazy
* Web SkyWarn Europe 
* Web SkyWarn CzechoSlovak

Kategória:Meteorológia
Kategória:Webové stránky
Buzice

**Buzice** môže byť:

*obec v Česku, pozri Buzice (okres Strakonice)
*časť obce Valaliky (okres Košice-okolie), pozri Buzice (Valaliky)
*zatopená osada v okrese Příbram, pozri Buzice (okres Příbram)

## Pozri aj
* Buzica - obec v okrese Košice-okolie
Abbásovská revolúcia

**Abbásovská revolúcia**, **revolúcia Abbásovcov** alebo **Abú Muslimove povstanie** (747750 po Kr.) bola ozbrojená vzbura Abbásovcov proti vládnúcej rodine Umajjovcov.

Abbásovci boli moslimskí Arabi, ktorí sa považovali za potomkov Al-Abbás ibn Abd al-Muttaliba, strýka proroka Mohameda. V roku 747 sa pod vedením Abú Muslima al-Churásáního vzbúrili a obsadili mesto Merv (dnes Mary v Turkménsku) v provincii Chorásán v severovýchodnej Perzii. Marwan II., posledný umajjovský kalif, sa pokúsil rebéliu vojensky potlačiť, ale jeho armáda bola v bitkách pri Níšápúre, Jurjane, Nehavande a Kerbele porazená.

Vzbura sa postupne rozšírila i do ďalších provincií Umajjovského kalifátu.

Abbásovci definitívne porazili Umajjovcov v bitke pri rieke Veľký Zab v roku 750. Marwan II. utiekol do Egypta, kde však bol krátko nato zavraždený. Abú al-Abbás as-Saffan, dobrý priateľ vodcu vzbury Abu Muslima, sa v mezopotámskom meste Kúfa pri rieke Eufrat prehlásil za prvého abbásovského kalifa.

## Zdroj
* 

Kategória:Abbásovci
Kategória:Umajjovci
William Bourne

[thumb|240px|[Ponorka Williama Bournea, kresba z jeho knihy *Inventions or devices* z roku 1578.]]
**William Bourne** (* asi 1535 - † 1582) bol anglický matematik, ktorý v roku 1578 vytvoril prvý teoreticky funkčný návrh podmorského člna - ponorky. Všetky dovtedajšie predstavy o podobnom plavidle, ktoré sa objavovali už od antických čias, sa pohybovali iba v úrovni nerealizovateľných fantázií.
Bourne bol samouk a nemal univerzitné vzdelanie. Bol delostrelcom Anglického námorníctva, no zaujímala ho skôr navigácia. V roku 1567 publikoval *„Certyn Rules for Navigation“*, uznávaný navigačný manuál.

Dizajn svojho podmorského člna popísal vo svojej knihe *„Inventions and Devises“*, publikovanej v roku 1578. Bol to jeden z prvých popisov podmorského plavidla, na svoju dobu veľmi vyspelý. Predstavoval si ho ako čln s drevenou kostrou potiahnutou vodotesnou kožou. Bol vybavený koženými balastnými nádržami, do ktorých by sa pri ponorení napustila a pri vynorení z nich vytlačila voda pomocou ručne ovládaných kľukových lisov. Vzduch do člna prúdil centrálnym dutým stožiarom, ktorý aj pri ponorenom plavidle neustále vyčnieval nad hladinu. Popis sa zaoberal skôr celkovými princípmi než detailným konštrukčným návrhom a nezahrňoval žiaden pohon. Súčasné zdroje sa rozchádzajú v tom, čo presne je v danom diele napísané. Dokonca jeden zo zdrojov tvrdí, že ilustrácia ponorky nie je dielom Williama Bournea a že zobrazuje iný princíp ponoru, než aký Bourne opísal. 
Bournov koncept podmorského člna pohybujúceho sa veslovaním nakoniec realizoval holandský alchymista Cornelius Drebbel v roku 1620, Bournov systém ponoru potom Nathaniel Symons v roku 1729.

## Ostatná bibliografia

* *Almanac and rules of navigation*, 1567
* *An Almanac and Prognostication for Three Years*, 1571
* *A Regiment for the Sea*, 1574
* *A Booke called the Treasure for Traueilers*, 1578; 1641 (ako *A Mate for Mariners*)
* *Inuentions or Deuices. Very Necessary for all Generalles and Captaines, as wel by Sea as by Land*, 1578
* *The Arte of Shooting in Great Ordinance*, 1578
* *An Almanac and Prognostication for x years*, 1581

## Referencie

Kategória:Narodenia v 1535
Kategória:Úmrtia v 1582
Kategória:Anglickí matematici
Kategória:Ponorky
SEAGLE AIR

**SEAGLE AIR, a.s.** bola slovenská letecká spoločnosť, založená v roku 1995, pôvodne ako letecká škola. Sídlo spoločnosti bolo v Trenčíne.

## História
[thumb|[Boeing 737|Boeing 737-300 (OM-HLB) spoločnosti SEAGLE AIR počas vzletu, september 2009]]
[thumb|[Airbus A320|Airbus A320-200 (OM-HLE) pristáva na letisku v Antalyi, 20. jún 2009]]

Spoločnosť Seagle Air bola založená v roku 1995 v Trenčíne, avšak pôvodným zámerom jej zakladateľov bolo vytvorenie leteckej školy. O niečo neskôr začala spoločnosť prevádzkovať tri dopravné stroje Let L-410 Turbolet, pre 19 cestujúcich, alebo 1,5 tony nákladu. Spoločnosť prevádzkovala nepravidelné lety s cestujúcimi, ale hlavne prepravu nákladu (napr. pre Českú poštu). V roku 2007 Seagle Air využil priestor na trhu po krachu spoločnosti Slovenské aerolínie a. s., kedy došlo doposiaľ k najväčšiemu rozmachu spoločnosti. Seagle Air zamestnala 80% zamestnancov Slovenských aerolínií a zakúpil nové lietadlá. 20. decembra 2007 pristálo na letisku M. R. Štefánika v Bratislave prvé veľké dopravné lietadlo spoločnosti Seagle Air, ktorým bol Boeing 737-300 (OM-HLA). Po polroku pribudli ďalšie dve lietadlá tohto typu. Spoločnosť sa postupne okrem Slovenska začala presadzovať aj v Česku. 8. apríla pristálo na letisku v Bratislave prvé lietadlo typu Airbus A320-200 patriace Seagle Air. Bolo to prvé lietadlo tohto typu používané slovenským dopravcom zaregistrované na Slovensku.

Spoločnosť Seagle Air od 23. októbra 2009 pozastavila všetky svoje lety z dôvodu nedostatku finančných prostriedkov.
O krátku dobu neskôr spoločnosť definitívne ukončila svoju činnosť.

## Flotila
Z pôvodných šiestich lietadiel spoločnosti Seagle Air nezostalo už ani jedno. Od 23. 10. 2009 keď spoločnosť zastavila všetky svoje lety, boli lietadlá postupne vyraďované. Všetky lietadlá odleteli z bratislavského letiska, späť k svojím majiteľom. Posledné lietadlo spoločnosti Seagle Air, Boeing 737-300 OM-HLB, odletelo z Bratislavy dňa 5. 11. 2009 do Bournemouthu.

## Destinácie
V letnej sezóne roku 2009 lietal Seagle Air charterové lety do týchto destinácií

Z **[[Letisko Bratislava|Bratislavy]]**: Addis Abeba, Amsterdam, Antalya, Bangkok,  Boa Vista, Brusel, Burgas, Catania, Korfu, Dalaman, Dauha, Dubaj, Džerba, Frankfurt nad Mohanom, Fuerteventura, Heraklion, Hurgada, Chania, Ibiza, Kavala, Kefalónia, Kos, Kuala Lumpur, Lamezia Terme, Larnaka, Lisabon, Londýn, Menorca, Monastir, Palma de Mallorca, Paríž, Rhodos, Šarm aš-Šajch, Tábá, Tabarka, Tel Aviv, Viedeň, Zakynthos, Zürich 
Z **[[Letisko Košice|Košíc]]**: Antalya, Djerba, Heraklion, Hurghada, Kos, Monastir, Rhodos
Z **[[Letisko Praha-Ruzyně|Prahy]]**: Burgas, Korfu, Chania, Kavala, Neapol, Perugia, Zaragoza, Zakynthos
Z **[[Letisko Brno-Tuřany|Brna]]**: Araxos, Heraklion, Kavala, Solún
Z **[[Letisko Pardubice|Pardubíc]]**: Burgas

## Referencie

## Iné projekty

Kategória:Zaniknuté letecké spoločnosti
Kategória:Letecké spoločnosti Slovenska
Kategória:Podniky založené v 1995
Karl Weierstrass

**Karl Theodor Wilhelm Weierstrass (Weierstraß)** (* 31. október 1815, Ostenfelde, Vestfálsko, Nemecko - † 19. február 1897, Berlín, Nemecko) bol nemecký matematik považovaný za otca modernej analýzy. Je známy svojím významným prínosom tomuto odvetviu matematiky, pomohol položiť matematickú analýzu na rigorózne základy. Je autorom tzv. (ε, δ)-definície limity a spojitosti. Významný je tiež jeho prínos v oblasti variačného počtu. Je po ňom pomenovaný lunárny kráter Weierstrass.

## Iné projekty

Kategória:Narodenia v 1815
Kategória:Úmrtia v 1897
Kategória:Nemeckí matematici
Kategória:Držitelia Radu Pour le Mérite
Kategória:Členovia Göttingenskej akadémie vied
Adi Šamir

**Adi Šamir** (* 6. júl 1952, Tel Aviv, Izrael) je izraelský informatik, zaoberajúci sa najmä kryptológiou. Je jedným zo spoluvynálezcov šifrovacieho algoritmu RSA (spolu s Ronaldom Rivestom a Leonardom Adlemanom), spoluvynálezcom Feigeovej-Fiatovej-Shamirovej identifikačnej schémy (spolu s Urielom Feigem a Amosom Fiatom) a spoluvynálezcom diferenciálnej kryptoanalýzy. Okrem toho je pôvodcom viacerých iných objavov v oblastiach kryptológie a informatiky všeobecne.

## Iné projekty

Kategória:Izraelskí informatici
Kategória:Izraelskí matematici
Kategória:Držitelia Turingovej ceny
Kategória:Zahraniční členovia Kráľovskej spoločnosti
Kategória:Nositelia Japonskej ceny
Kategória:Informatici židovského pôvodu
Kategória:Matematici židovského pôvodu
Kategória:Osobnosti z Tel Avivu
Česko Slovenská SuperStar

***Česko Slovenská SuperStar*** je interaktívna hudobná súťaž s prvkami reality show, ktorá sa vysielala v Česku a na Slovensku. V súčasnosti sa vysiela pod skráteným názvom *SuperStar*. V Česku ju vysielala komerčná TV Nova a na Slovensku sesterská televízia Markíza. Táto súťaž vychádza z pôvodnej britskej verzie súťaže *Pop Idol*, ktorá sa pod viacerými názvami vysiela po celom svete. V Česku aj na Slovensku boli (pod inými názvami) odvysielané 3 ročníky tejto súťaže, v roku 2009 došlo k zlúčeniu týchto verzií z dôvodu zníženia nákladov a zvýšenia atraktivity pre divákov. Koncept súťaže zostáva podobný predošlým ročníkom súťaží *Česko hledá Superstar* a ''Slovensko hľadá SuperStar''.

Pôvodne plánovaný 8. ročník v roku 2025 bol zrušený.

## Moderátori

## Porota

## Finalisti

## Sledovanosť

Podrobnosti pozri pod:
*''Česko Slovenská SuperStar'' (2009)
*''Česko Slovenská SuperStar'' (2011)
*''Česko Slovenská SuperStar'' (2013)
*''Česko Slovenská SuperStar'' (2015)
*''Česko Slovenská SuperStar'' (2018)
*''Česko Slovenská SuperStar'' (2020)
*''Česko Slovenská SuperStar'' (2021)

## Referencie


Kategória:Televízne relácie TV Markíza
Kategória:Televízne relácie v Česku
Kategória:Hudobné súťaže
Kategória:Hudobné televízne programy
Reálna analýza

**Reálna analýza** alebo **teória funkcií reálnej premennej** je oblasť matematickej analýzy, ktorá sa zaoberá reálnymi funkciami reálnej premennej a množinou reálnych čísel ako takou. Zaoberá sa vlastnosťami reálnych funkcií a postupností, ako napríklad konvergencia a limita postupnosti, limita funkcie, spojitosť funkcie, ako aj diferenciálnym a integrálnym počtom reálnych funkcií reálnej premennej. Reálna analýza úzko súvisí s komplexnou analýzou, ktorá študuje rovnaké koncepty na obore komplexných čísel.

Základom reálnej analýzy je konštrukcia množiny reálnych čísel, či už starším axiomatickým spôsobom alebo pomocou Dedekindových rezov, prípadne Cauchyho postupností. Z reálnej analýzy vychádza viacero iných odvetví matematickej analýzy, ako funkcionálna analýza, harmonická analýza, komplexná analýza, či niektoré oblasti aplikovanej matematiky. Reálna analýza bola tiež výraznou motiváciou pre vývoj v oblasti topológie.

Kategória:Matematická analýza
Šikibu Murasakiová

**Šikibu Murasakiová** (po japonsky 紫 式部 – Murasaki Šikibu; * cca 973 – † cca 1014 alebo 1025) bola japonská spisovateľka, poetka a dvorná dáma na cisárskom dvore v období Heian. Šikibu Murasakiová nebolo jej pravé meno. Skutočné meno ostáva neznáme, aj keď niektorí odborníci sa domnievajú, že sa mohla volať **Takako Fudžiwarová** (Fudžiwara Takako). Je známa predovšetkým ako autorka románu *[[Príbeh princa Gendžiho]]*, ktorý bol napísaný v japončine niekedy medzi rokmi 1000 a 1008 a patrí tak medzi najstaršie romány v dejinách.

## Iné projekty

Kategória:Narodenia v 973
Kategória:Úmrtia v 11. storočí
Kategória:Japonskí spisovatelia
Kategória:Japonskí básnici
Kategória:Dvorné dámy
Walter Lewin

**Walter H. G. Lewin** (* 29. január 1936 ) je bývalý profesor fyziky na  Massachusetts Institute of Technology.

## Vzdelanie a kariéra
Získal doktorát z jadrovej fyziky v roku 1965 na univerzite Technickej univerzite v Delfte (Technische Universiteit Delft) v Holandsku.

Walter Lewin prišiel na MIT v roku 1966 na postdoktorantské štúdium, neskôr sa stal asistujúcim profesorom. Pripojil sa k skupine, ktorá skúmala röntgenové žiarenie hviezd. Spolu s Georgeom W. Clarkom vykonávali výskum kozmických zdrojov röntgenových lúčov pomocou vypustených balónov. Tieto výskumy viedli k objavu piatich nových zdrojov röntgenového žiarenia. 
## Ocenenia
* W. Buechner Teaching Prize (1988)
* Walter Lewin obdržal ocenenie za excelentnú výučbu na univerzite "2003 Everett Moore Baker Memorial Award for Excellence in Undergraduate Teaching". Niektoré z jeho prednášok sú sprístupnené na webe vo video formáte.

## Referencie

## Externé odkazy

*stránka Waltera Lewina na  MIT 
* MIT oddelenie fyziky
*kurzy fyziky profesora Lewina

Kategória:Holandskí fyzici
Kategória:Fyzici USA
Kategória:Holandskí astronómovia
Kategória:Astronómovia USA
Kategória:Holandskí pedagógovia
Kategória:Pedagógovia USA
CQD (signál)

**CQD** () bol kedysi používaný námorný signál, vysielaný v morzeovke (** — · — ·    — — · —    — · · **), ktorý mal varovať o nebezpečenstve všetky ostatné a blízke lode. 

Tento signál sa začal používať krátko po vynájdení telegrafu a aktívne sa používal približne do roku 1910 – 1914, keď bol nahradený novým a doteraz platným núdzovým signálom *[[SOS (signál)|SOS]]*.

Najznámejšia loď vysielajúca tento signál do éteru bola loď Titanic, ktorá sa potopila 14. apríla 1912. Prvý rádiotelegrafista Titanicu, Philliphs dostal od kapitána lode príkaz vysielať spolu so signálom SOS, ktorý vtedy prišiel len do módy, aj signál CQD, ktorý bol dlhé roky zaužívaný medzi rádiotelegrafistami.

## Referencie

Kategória:Morseova abeceda
Magnetická búrka

**Magnetická búrka**, resp. v prípade našej planéty Zeme aj **geomagnetická búrka**, je narušenie magnetického poľa planéty (Zeme) silným prúdom nabitých častíc unikajúcich vysokou rýchlosťou z hviezdy (Slnka). Tento prúd častíc sa uvoľňuje pri mohutných explóziách žeravej plazmy na povrchu Slnka pri tzv. slnečných erupciách.

Počas búrky sa silne narúša časť zemskej atmosféry (ionosféra), ktorá je zodpovedná za odrazy rádiových elektromagnetických vĺn v pásme krátkych vĺn. Počas intenzivných búrok môže dôjsť až k úplnému znemožneniu šírenia a odrazov elektromagnetických vĺn od ionosféry, môže narušiť komunikáciu so satelitmi na obežnej dráhe Zeme, prípadne spôsobiť nepresne lokalizovanie cieľov systému      GPS.

Kategória:Zem
Kategória:Slnko
Kategória:Meteorológia
Mamoudou Gazibo

**Mamoudou Gazibo** (* 1969, Niger) je docent na katedre politológie na Univerzite v Montreale.

Po tom, čo získal doktorát na L'université Montesquieu-Bordeaux IV, získal v postdoktorandskom výskume na Univerzite v Montreale v rokoch 19992000 cenu od Agence Universitaire de la Francophonie. Ako učiteľ a výskumný pracovník komparatívnej politológie uskutočňuje výskum demokratizácie v sub-saharskej Afrike. Skúma úlohu inštitúcií v konsolidácii alebo zlyhaní demokratizácie v Afrike.

## Bibliografia
* *Introduction à la politique africaine*. Montréal, Presses de l’Université de Montréal, 2006. 264 s.
* *Les paradoxes de la démocratisation en Afrique : analyse institutionnelle et stratégique*. Montréal, Presses de l’Université de Montréal, 2005. 294 s.
* « Foreign Aid and Democratization : Benin and Niger Compared », *African Studies Review*, vol. 48, no. 3. december 2005, s. 47-67.
* Avec Jane Jenson : *La politique comparée : fondements, enjeux et approches théoriques*. Montréal, Presses de l’Université de Montréal, 2004. 324 s.
* « La vertu des procédures démocratiques : élections et mutation des comportements politiques au Niger », *Politique africaine*, no 92, december 2003.
* « Évolution récente de la politique africaine : les États entre démocratisation et crises », dans Jean-François Rioux (dir.), *Interventions de paix en Afrique : Constats et perspectives*, Montréal, Les cahiers Raoul Dandurand, 2002, s. 21-38.
* « Le néo institutionnalisme dans l’analyse comparée des processus de démocratisation », *Politique et Sociétés*, vol 21, no 3, 2002, s. 139-160.
* « La démarche comparative binaire : éléments méthodologiques à partir d’une analyse de trajectoires contrastées de démocratisation », *Revue Internationale de Politique Comparée*, vol 9, no 3, 2002, s. 427-449.
* « L’Afrique en Politique comparée », Polis, *Revue Camerounaise de Science Politique*, vol. 8, numéro spécial 2001, 1-17.
* « Existe-t-il un lien entre démocratie et développement économique ? Perspectives théoriques et expériences empiriques », *IAPÉTUS*, Bulletin de liaison scientifique afro-québécois no. 5, automne 2000, 17-22.
* « Les premières élections locales nigériennes : la décentralisation sur fond de crise », *L’Afrique Politique 1999, entre transitions et conflits*, Paris, Karthala, 1999, s 147-160.
* « Niger : l’usure progressive d’un régime militaire », *Afrique Contemporaine*, no 191, La Documentation Française, júl-september 1999, s. 29-42.

## Referencie

## Externé odkazy
* Osobná stránka Mamoudou Gazibo  na webe katedry politológie na Université de Montréal 

Kategória:Narodenia v 1969
Kategória:Nigerskí politológovia
Kategória:Kanadskí politológovia
Kategória:Nigerskí univerzitní profesori
Kategória:Kanadskí univerzitní profesori
Kategória:Nigerskí publicisti
Kategória:Kanadskí publicisti
Kategória:Kanadské osobnosti nigerského pôvodu
Kategória:Vyučujúci na Université de Montréal
Kategória:Absolventi Univerzity v Bordeaux
To (King)

**To** je horor Stephena Kinga z roku 1986. Je to príbeh siedmich detí, ktoré terorizuje obluda v podobe klauna.

Kniha rieši problémy (strach) mladých ľudí, no dej prechádza do sci-fi - hororového príbehu. Je to rozsiahle dielo so zvláštnym koncom.
Má viac ako 1000 strán

Kategória:Knihy Stephena Kinga
Kategória:Hororové romány
Kategória:Knihy z 1986
Kategória:Romány USA
Kategória:Sfilmované knihy
Rádiová búrka

**Rádiová búrka** (angl. *radio storm*) je silné žiarenie rádiových elektromagnetický vĺn zo Slnka trvajúce hodiny alebo dni, ktoré súvisí so slnečnými erupciami alebo inými formami slnečnej aktivity. 

## Externé odkazy

*Academic Press Dictionary of Science and Technology, 1992

Kategória:Slnko
Grand Theft Auto: Vice City

***Grand Theft Auto: Vice City*** je akčná počítačová hra vyvinutá v štúdiách Rockstar North, vydaná firmou Rockstar Games pre PC, PS2 a Xbox. Je štvrtým voľným pokračovaním zo série Grand Theft Auto, zároveň je druhým pokračovaním v 3D prevedení.

Hra zožala obrovský komerčný úspech, získajúc ocenenie "*Najlepšie predávajúca sa hra na PS2 roku 2002*". Taktiež má status najpredávanejšej hry na americkom trhu k júnu 2006. Hlavná postava je Thomas "Tommy" Vercetti.

## Soundtrack

Rockstar Games po prvýkrát zahrnuli do soundtracku hry dobovú hudbu z 80. rokov, ktorá sa dá počúvať v hre ako voliteľné rádio. V GTA ( Grand Theft Auto) sa dá robiť tak povediac čokolvek (niečo ako "Sandbox)".

## Referencie

## Externé odkazy
* Oficiálne stránky hry

Kategória:Akčné počítačové hry a videohry
Kategória:Počítačové hry z 2002
Kategória:Hry pre Xbox
Kategória:Third-person-shooter
Kategória:Hry pre Windows
Zákony o únii (1707)

**Zákony o únii** alebo **Zákon o únii** z roku 1707 () sú zákony, ktoré vytvorili právny základ pre zjednotenie Anglického a Škótskeho kráľovstva. 

Zákony schválili krátko po sebe anglický a škótsky parlament a 1. mája 1707 vstúpili do platnosti. Týmito zákonmi bola realizovaná Zmluva o únii (*Treaty of Union*) z roku 1706, ktorá umožnila vznik Kráľovstva Veľkej Británie a nahradila anglický a škótsky parlament parlamentom Spojeného kráľovstva.

## Literatúra
* Jeffrey Stephen: *Scottish Presbyterians and the Act of Union, 1707.* Edinburgh, 2007

## Externé odkazy
* The Treaty of Union
* Treaty of Union and the Darien Experiment
* Union with Scotland Act 1706

## Zdroj

Kategória:Politika v Spojenom kráľovstve
Kategória:Dejiny Anglicka
Kategória:Dejiny Škótska
Kategória:Novovek
Kategória:1707
Kategória:Právne predpisy v Spojenom kráľovstve
Zákon o únii

**Zákon o únii** (v mnohých prípadoch alternatívny názov **Zákony o únii**) môže byť:
* Zákony o zákonoch vo Walese (1536 – 1542)
* Zákon o únii (1536)
* Zákony o únii (1707)
* Zákon o únii (1800)
* Zákon o únii (1840)
Hypotéka

**Hypotéka** môže byť:
*pôvodne (napr. v rímskom práve): záložné právo, pri ktorom sa záloha neodovzdá do držby veriteľovi, kým nenastane nesplnenie zabezpečovanej pohľadávky
*dnes:
**hypotekárne záložné právo (=záložné právo k nehnuteľnosti)
**pohľadávka zabezpečená hypotekárnym záložným právom (napr. hypotekárny úver)
**záloh (t. j. nehnuteľnosť), na ktorý sa vzťahuje hypotekárne záložné právo

## Referencie
ALICE (raketové palivo)

thumb|Testovacia raketa pred odpálením, august 2009
**ALICE** je experimentálne tuhé raketové palivo, ktorého výroba má byť jednoduchá a jeho účinky na životné prostredie minimálne. Palivo sa skladá z práškového hliníka a vodného ľadu. Odtiaľ pochádza aj názov, ktorý je spojením chemickej značky hliníka Al a anglického slova pre ľad, teda **Al-ice**. Na vývoji sa podieľa NASA, AFOSR (Air Force Office of Scientific Research) a university Purdue a Pennsylvania State University. 

Spaľovanie vody s hliníkom bolo skúmané už od šesťdesiatych rokov dvadsiateho storočia. Táto reakcia uvoľňuje relatívne veľké množstvo energie a vyznačuje sa vysokou účinnosťou. ALICE tiež sľubuje možnosť jednotného paliva pre pohon nosných rakiet aj kozmických sond a lodí. Podľa NASA tiež predstavuje ideálne palivo, ktoré bude možné vyrobiť na povrchu Mesiaca alebo Marsu. Prvý štart testovacej rakety poháňanej ALICE sa odohral v auguste 2009.

## Externé odkazy

* http://www.nasa.gov/home/hqnews/2009/aug/HQ_09-194_ALICE.html 
* http://www.wpafb.af.mil/news/story.asp?id=123164277
* http://www.eurekalert.org/multimedia/pub/16206.php?from=143104 
* http://pdf.aiaa.org/preview/CDReadyMJPC09_1980/PV2009_4877.pdf 

Kategória:Raketové palivá
Ernst Zermelo

**Ernst Zermelo** (* 27. júl 1871, Berlín, Nemecko – † 21. máj 1953, Freiburg im Breisgau, Nemecko) bol nemecký matematik. Je známy najmä vďaka svojmu prínosu v oblasti základov matematiky, a teda aj v oblasti filozofie.

V roku 1905 začal s pokusmi axiomatizovať teóriu množín a v roku 1908 publikoval svoje výsledky napriek tomu, že sa mu nepodarilo dokázať konzistenciu svojej teórie. V roku 1922, Adolf Fraenkel a Thoralf Skolem Zermelov systém axióm nezávisle od seba vylepšili. Výsledných 10 axióm, ktoré sa dnes nazývajú Zermelova-Fraenkelova teória množín, je dnes asi najvšeobecnejšie uznávanou axiomatizáciou teórie množín. 

## Referencie

## Externé odkazy
* Ernst Zermelo na Mathematics Genealogy Project

Kategória:Nemeckí matematici
Kategória:Nemeckí logici
Kategória:Nemeckí filozofi
Kategória:Absolventi Humboldt-Universität zu Berlin
Kategória:Osobnosti z Berlína
Kategória:Vyučujúci na Univerzite v Zürichu
Základy matematiky

**Základy matematiky** sú súhrnné označenie pre viacero oblastí matematiky, na ktorých sú vybudované ostatné, vyššie teórie. Základy matematiky zahŕňajú napríklad teóriu množín, matematickú logiku, teóriu dôkazov, teóriu modelov, teóriu typov, či teóriu rekurzie. Základy matematiky sú úzko späté s filozofiou matematiky, keďže riešia otázku, aký základ stačí na to, aby mohli byť všetky matematické tvrdenia posúdené ako pravdivé alebo nepravdivé, a aj preto, že v základoch matematiky sa často, priamo, či nepriamo, vynárajú otázky ohľadom charakteru existencie matematických objektov. Filozofia stála aj na počiatku niektorých matematických disciplín ako je napríklad logika.

Moderná matematika sa usiluje, aby vyššie teórie boli odvodzované len na základe vlastných definícií a axióm teórií patriacich k základom matematiky.

Kategória:Matematika
Herman Chernoff

**Herman Chernoff** (* 1. júl 1923, New York, USA) je americký aplikovaný matematik, štatistik a fyzik. Je bývalým profesorom Massachusetts Institute of Technology, v súčasnosti prednáša na Harvardovej univerzite.

## Externé odkazy

* Profesionálny životopis  na stránkach Harvardovej univerzity

Kategória:Matematici USA
Kategória:Fyzici USA
Kategória:Osobnosti z New Yorku
Kategória:Storoční ľudia
Aplikovaná matematika

**Aplikovaná matematika** je oblasť matematiky zaoberajúca sa štúdiom matematických techník typicky používaných pri aplikácii matematiky v nematematických odboroch, prípadne samotným týmto použitím. Mnoho oblastí aplikovanej matematiky má teda silne interdisciplinárny charakter.

K tradičným oblastiam aplikovanej matematiky patria napríklad numerická matematika, optimalizácia, finančná matematika, operačná analýza, poistná matematika, biomatematika, matematická fyzika, teória hier, teória chaosu, teória katastrof, matematické modelovanie, či dynamické systémy.

Niekedy sa sem zaraďujú aj iné disciplíny. Napríklad teoretická informatika, či štatistika sú niekedy považované za súčasť aplikovanej matematiky, inokedy za samostatné disciplíny. Medzi aplikovanú matematiku sa niekedy zaraďujú aj teória grafov, či kryptológia.


Kategória:Matematika
EWay-CRM

**eWay-CRM** je informačný systém pre malé a stredné podniky implementovaný priamo do aplikácie **[[Microsoft Office|Microsoft Outlook]]**. Ide o aplikáciu pre:

* Riadenie  vzťahov so zákazníkmi CRM
* Správu projektov
* Jednoduchú evidenciu dokumentov DMS
* Riadenie ľudských zdrojov

## Moduly
eWay-CRM vo svojej základnej podobe obsahuje nasledujúce moduly:
* Projekty
** Sledovanie práce na zákazkách
** Vedenie projektového denníku, záznamov z rokovania
** Plánovanie schôdzok a úloh
** Evidencia odvedenej práce
* Obchodné príležitosti
** Sledovanie vývoja obchodných príležitostí
** Evidencia komunikácie s klientom
* Spoločnosti
** História realizovaných zákaziek
** Evidencia komunikácie so zákazníkom
** Hromadná korešpondencia
* Kontakty
** Sledovanie prijatých a odoslaných e-mailov
** Integrácia s Microsoft Outlook
* Užívatelia
** Kompletná karta zamestnanca
** Prehľad naplánovanej a vykonanej práce
** Plánovanie dovoleniek, školení
* Reporty
* Kalendár
* Úlohy
* Denník
* Dokumenty
* E-maily
* Pracovné výkazy
* Mzdy
* Dovolenky
* Prémie
* Znalosti
* Školenia
* Deti

Všetky moduly sú navzájom previazané tak, aby bolo na jedno kliknutie možné zistiť napríklad všetky obchodné príležitosti u daného klienta, kompletnú históriu komunikácie s kontaktom či projektovú dokumentáciu u konkrétnej zákazky.
Pokročilá technológia pre prácu s položkami ponúka rýchle a efektívne filtrovanie  a prehľadávanie položiek či tvorbu zostáv priamo v jednotlivých moduloch.

## Technológie
eWay-CRM je postavený na technológii Smart client, čo je prístup, ktorý kombinuje výhody tenkého a hrubého klienta.

Súbor:Architektura.png

Vďaka voľne prístupnému aplikačnému rozhraniu, ktoré aplikácia Microsoft Outlook obsahuje, je možné docieliť plnej integrácie s týmto systémom na úrovni:
* Užívateľského rozhrania
** eWay má v Outlooku vlastné toolbary a užívateľ má vďaka pokročilému užívateľskému rozhraniu pocit, že sa pohybuje stále v jednej aplikácii.
* Previazanie s modulmi Outlooku
** E-maily
** Kontakty
** Úlohy
** Kalendár

## Cenová politika
eWay-CRM sa dodáva v jednoužívateľskej  verzii zdarma. Drobní podnikatelia alebo živnostníci tak môžu so systémom pracovať bez obmedzenia. Korporátna verzia je spoplatnená. 

## Externé odkazy
* http://www.eway-crm.cz
* http://www.memos.cz
* Aktuálna verzia systému zdarma
* https://www.test-recenze.cz/recenze-eway-crm-system-postaveny-outlook/
* https://www.denik.cz/ekonomika/eway-crm-je-ceskym-zralokem-v-americkych-vodach-20191120.html
* https://www.finance.cz/501846-eway-crm-patri-mezi-20-nejlepsich-systemu-rizeni-vztahu-se-zakazniky-na-svete/

Kategória:Riadenie vzťahov so zákazníkmi
Thoralf Skolem

**Thoralf Albert Skolem** (* 23. máj 1887,Sandsvaer, Buskerud, Nórsko - † 23. marec 1963, Oslo, Nórsko), niekedy uvádzaný aj ako **Albert Thoralf Skolem**, bol nórsky matematik. Je známy najmä vďaka svojej práci v oblastiach teórie množín a matematickej logiky, zaoberal sa však aj teóriou grúp, zväzmi, okruhmi a ďalšími algebrickými štruktúrami. Po ňom a po Emmy Noetherovej je pomenovaná známa veta v teórii okruhov, Skolemova-Noetherovej veta.

## Ocenenie
* 1938, Fridtjof Nansens belønning for fremragende forskning

Kategória:Narodenia v 1887
Kategória:Úmrtia v 1963
Kategória:Nórski matematici
Kategória:Nórski logici
Bell Challenge

**Bell Challenge** je ženský profesionálny tenisový turnaj, ktorý sa hrá v kanadskom meste Quebec na tvrdom povrchu v hale. Od roku 1993 do roku 2008 bol tento turnaj zaradený ako Tier III do okruhu WTA.  Od roku 2009 figuruje ako WTA International.

## Víťazky turnaja
### Dvojhra

### Štvorhra

## Externé odkazy
* Oficiálna stránka turnaja 


Kategória:Tenisové turnaje v Kanade
Kategória:WTA Tour
Zoznam národných parkov v Poľsku

náhľad|450 px|Poloha chránených území v Poľsku
Toto je **zoznam národných parkov v Poľsku**.

V Poľsku je celkovo chránených  územia, čo predstavuje 32,1% rozlohy krajiny. Ochrana prírody je sústredená hlavne v 23 národných parkoch:

* Babia Hora
* Bielovežský
* Biebrzańský
* Bieszczadský (Východobeskydský)
* Bory Tucholskie
* Drawieńský
* Gorczańský
* Gór Stołowych
* Kampinoský
* Krkonošský
* Mazúrsky
* Narwiańsky
* Ojcowský
* Pieninský
* Poleský
* Roztoczańský
* Słowińský
* Swiętokrzyský
* Tatranský
* Ujście Warty
* Veľkopoľský
* Wigierský
* Wolińský

Poľsko
Martin Lewis Perl

**Martin Lewis Perl** (* 24. jún 1927, New York, USA – † 30. september 2014, Palo Alto, Kalifornia, USA) bol americký fyzik.  Jeho rodičia boli židovskí emigranti z vtedajšej ruskej časti Poľska.

V roku 1995 dostal Nobelovu cenu za fyziku za objav tauónu.

## Referencie


## Externé odkazy
* Nobelova cena
* Biografia 

Kategória:Nositelia Nobelovej ceny za fyziku
Kategória:Fyzici USA
Kategória:Fyzici židovského pôvodu
Kategória:Osobnosti USA židovského pôvodu
Kategória:Nositelia Nobelovej ceny z USA
Kategória:Absolventi Kolumbijskej univerzity
Kategória:Osobnosti z New Yorku
Frederick Reines

**Frederick Reines** (* 16. marec 1918, Paterson, New Jersey, USA - † 26. august 1998, Orange, Kalifornia) bol americký fyzik. 

V roku 1995 dostal Nobelovu cenu za jeho detekciu neutrína v experimente, ktorý vykonal v roku 1956 spolu s Clydeom Cowanom. Reines prebral Nobelovu cenu aj v Cowanovom mene, ktorý sa jej udelenia nedožil. V roku 1995 dostal Nobelovu cenu za fyziku aj Martin Lewis Perl, avšak za iný objav. Frederick Reines spravil aj niekoľko ďalších významných experimentov v leptónovej fyzike.

## Iné projekty

## Externé odkazy
* Profil na stránke Nobelovej ceny

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Členovia Ruskej akadémie vied
Kategória:Fyzici židovského pôvodu
Kategória:Osobnosti USA židovského pôvodu
Kategória:Osobnosti z Patersonu (New Jersey)
Clyde Cowan

**Clyde Lorrain Cowan Jr.** (* 6. december 1919, Detroit, Michigan, USA – † 24. máj 1974, Bethesda, Maryland, USA) bol americký fyzik a spoluobjaviteľ neutrína, ktoré detegoval spolu s Frederickom Reinesom v tzv. neutrínovom experimente v roku 1956. V roku 1995 prebral Frederick Reines za tento objav Nobelovu cenu za fyziku v mene ich oboch.

Kategória:Nositelia Nobelovej ceny za fyziku
Kategória:Fyzici USA
Kategória:Osobnosti z Detroitu
Elias Stein (šachista)

**Elias Stein** (* 5. február 1748, Forbach, Francúzsko - † 12. september 1812, Haag, Holandsko) bol holandský šachista. Narodil sa v Alsasku v židovskej rodine, neskôr sa usídlil v Haagu.

Vo svojej knihe *Nouvel essai sur le jeu des échecs, avec des réflexions militaires relatives à ce jeu* (1789) odporúčal Holandskú obranu ako najlepšiu odpoveď na ťah 1.d4.

Kategória:Holandskí šachisti
Kategória:Holandské osobnosti židovského pôvodu
Kategória:Šachisti židovského pôvodu
Bell Challenge 2008

**[[Bell Challenge]] [[2008]]** sa konal v dňoch 27. október – 2. november v kanadskom Quebecu v hale na kurtoch s tvrdým povrchom. Rozpočet turnaja bol 175 000 USD. Víťazkou dvojhry sa stala Ruska Nadežda Petrovová. Bolo to jej deviate turnajové víťazstvo na okruhu WTA. Víťazkami štvorhry sa stal nemecko-americký pár Anna-Lena Grönefeldová a Vania Kingová, ktorý vo finále porazil americko-thajský pár Jill Craybasová, Tamarine Tanasugarnová.

## Víťazi
### Dvojhra žien

** [[Nadežda Viktorovna Petrovová|Nadežda Petrovová]]** vs.  Bethanie Matteková-Sandsová 7:5, 6:1

### Štvorhra žien

** [[Anna-Lena Grönefeldová]] /  [[Vania Kingová]]** vs.  Jill Craybasová /  Tamarine Tanasugarnová 7 – 63 6 – 3

## Externé odkazy
* Oficiálna stránka turnaja 


Kategória:Bell Challenge
Kategória:WTA Tour 2008
Kategória:Šport v Quebecu (meste)
Kategória:2008 v Kanade